Didysis medis (Akim Oda)

Didysis medis arba Akim Odo Didysis medis – Ganoje augantis miško skliauto medis, kuris, pasak Ganos miškininkystės pareigūnų, yra aukščiausias medis Ganoje ir Vakarų Afrikoje, vietinių žmonių vadinamas „Didžiuoju medžiu“. 2022 m. duomenimis, Afrikos žemyne už šį medį yra aukštesnis aukštųjų tiamų (Entandrophragma excelsum) rūšies 81,5 m aukščio ir 8 m apimties individas, augantis žemyno rytynėje dalyje, prie Kilimandžaro vulkaninio masyvo esančiame slėnyje.

Duomenys 
 Medžio vardas – „Didysis medis“
 Medžio rūšis – vyšninis makoras (Tieghemella heckelii)
 Vietinis rūšies pavadinimas – abacu, lietuviškai tariama abaku.
 Medienos prekyboje žinomas kaip - makoré ()
 Medžio geografinis-administracinis regionas – Afrikos žemynas, Gana, Rytų regionas, Birimo centrinis savivaldybės rajonas, netoli nuo Akim Odos miesto esančio Akjem Aprokumasės miestelio apylinkėse.
 Medžio augavietė – Akim Odos miškuose esančiame Esen Apamo miško draustinyje, apie 300 m nuo Oda–Agona Svedru magistralinio kelio, maždaug už 22 km nuo Akim Odos miesto.
 Medžio aukštis – 66,5 m.
 Kamieno skersmuo – 3,96 cm; kamieno skersmuo 1,37 m aukštyje – 3,22 m; kamieno skersmuo 3,1 m aukštyje – 2,72 m;
 Kamieno apimtis 1,4 m aukštyje: 10,11 m; kamieno apimtis 3,1 m aukštyje: 8,63 m.
 Amžius 2022 m. – ~350–400 metų.

Turizmas 
„Didysis medis“ yra turistų lankoma vieta, o vietiniams gyventojams jis turi istorinę, kultūrinę ir dvasinę reikšmę – prie jo aukoja aukas. Vietiniai gyventojai tiki, kad jis nevaisingoms moterims gali padėti pastoti panaudojus jo lapus ir žievę. Jie tiki, kad šis medis gali išgydyti sergančius viena ar kita liga ligonius.

Istorija 
Didįjį medį pastebėjo medžiotojas vardu Jo Andovas (Yaw Andow) iš Akim Asantemano, tačiau medžio atradimo data nėra žinoma.

Taip pat skaitykite 
 Afrikos medžių aukščiausios rūšys

Šaltiniai

Nuorodos 
 youtube.com / Wow!!! I can't Believe This is in Ghana.. Check this Tree Out!!!! Biggest Tree in West Africa (vaizdo įraše pasakojimas apie Ganoje auganti aukščiausią Vakarų Afrikoje vyšninių makorų (Tieghemella heckelii) rūšies individą žinomą “Didžiojo medžio“ vardu) | (anglų k.)
 youtube.com / BIGGEST TREE IN GHANA (vaizdo įraše nufilmuotas Vakarų Afrikoje aukščiausias “Didysis medis“)

Gamtos paminklai